বাংলাদেশে প্রযুক্তি বিষয়ক ভিডিও দিয়ে সবচেয়ে বেশি সাড়া ফেলা ইউটিউব চ্যানেলের নাম Sohag360 (Bengali)। ২০১৪ সালে শুরু হওয়া এই চ্যানেলটিতে এখন প্রায় ১ লক্ষ ৪৫ হাজার সাবস্ক্রাইবার রয়েছে। মাত্র ৮৫ টি ভিডিও দিয়েই ১ লক্ষের বিশাল এই মাইলফলক ছুঁয়েছিল চ্যানেলটি। বর্তমানে চ্যানেলটিতে ৯৩ টি ভিডিও আছে। চ্যানেলের নামে ৩৬০° রাখার কারণ হচ্ছে তিনি তার চ্যানেলে সব ধরনের প্রযুক্তি বিষয়ক ভিডিও দিয়ে থাকেন। চ্যানেলের মালিক “সোহাগ মিয়া”-কে সবাই “দ্যা টেক ডক্টর” নামে চেনে। প্রযুক্তি বিষয়ক ভিডিওর পাশাপাশি দর্শকদের নিয়মিত বিভিন্ন বিষয়ে হেল্প করার ফলে সোহাগ৩৬০ এর জনপ্রিয়তা তুঙ্গে উঠে। চ্যানেলটির উদ্যোগে ফেসবুকে “প্রযুক্তির ডাক্তার” নামের একটি গ্রুপ খোলা হয়েছে যেখানে প্রায় ৭০ হাজার মেম্বার নিয়মিত প্রাযুক্তিক নানান বিষয়ে সাহায্য পাচ্ছে। গত ২৯ নভেম্বর ২০১৭ তারিখে ইউটিউব ক্রিয়েটর অ্যাওয়ার্ড “সিলভার প্লে বাটন” হাতে পান সোহাগ। এর আগে বেশ কটি চ্যানেল বাংলাদেশ থেকে এই অ্যাওয়ার্ড পেয়েছে। তবে প্রযুক্তি বিষয়ক চ্যানেল থেকে এত বড় সাফল্য খুব কম।